हायर सेकंडरी की परीक्षा शुरू, हाईस्कूल का पहला पेपर आज
12वीं की बोर्ड परीक्षा बुधवार से शुरू हो गई है। नगर के 9 केंद्रों पर हिंदी विषय की परीक्षा हुई। स्वाध्यायी परीक्षा देने वाले विद्यार्थियों की अनुपस्थिति ज्यादा रही। 10वीं बोर्ड की परीक्षा गुरुवार से शुरू होगी। पहला पेपर संस्कृत का रहेगा।
बीईओ नरेंद्रसिंह राठौर ने बताया हायर सेकेंडरी की परीक्षा देने वाले 3093 विद्यार्थी है। शासकीय कमला नेहरु कन्या उमावि में 148, महात्मा गांधी उत्कृष्ट उमावि में 455 में से 375, वेणुगाेपाल स्कूल में 273 में से 272 विद्यार्थियों ने परीक्षा दी। वहीं काटजू स्कूल, एमराल्ड स्कूल, मॉडल स्कूल, जीनियस पब्लिक स्कूल, सरस्वती शिशु मंदिर स्कूल में भी परीक्षा हुई। कहीं भी नकल का प्रकरण नहीं बना। गुरुवार को सभी केंद्रों पर 10वीं की परीक्षा होगी। कमला नेहरू स्कूल में 325, महात्मा गांधी में 650, काटजू स्कूल में 217, वेणुगोपाल स्कूल में 244, एमराल्ड स्कूल में 349, मॉडल स्कूल में 578, सरस्वती शिशु मंदिर में 419, जीनियस पब्लिक स्कूल में 320, त्रिमूर्ति स्कूल में 294 विद्यार्थी परीक्षा देंगे।
बच्चों को तिलक लगाया-अखिल भारतीय विद्यार्थी परिषद, सरस्वती शिशु मंदिर, संस्था संभव द्वारा परीक्षा देने वाले बच्चों को तिलक लगाया। पेन बांटे। गुड़-धनिया खिलाया। ताकि उनका उत्साह बढ़े व वे बिना डरें परीक्षा दें।
जीनियस पब्लिक स्कूल सेंटर पर परीक्षा देते विद्यार्थी।
एसडीएम व तहसीलदार ने किया परीक्षा केंद्र का निरीक्षण
आलोट | ब्लॉक के 9 केंद्रों पर 12वीं की परीक्षा हुई। 1210 विद्यार्थियाें में से 1099 विद्यार्थियों ने परीक्षा दी। नकल रोकने के लिए केंद्र प्रभारी बनाएं गए है। वहीं बुधवार को एसडीएम वीरसिंह चौहान ने सरस्वती शिशु मंदिर, बालक उत्कृष्ट स्कूल, महावीर स्कूल व कन्याशाला परीक्षा केंद्र पर जाकर निरीक्षण किया। जहां बच्चों के बैठने, लाईट, पेयजल सहित पंखे आदि की व्यवस्था करने के निर्देश दिए। 10वीं बोर्ड की परीक्षा गुरुवार से शुरू होगी। इस दौरान एसडीएम व तहसीलदार द्वारा निरीक्षण किया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva